
	1.
	Noteikumu projekts
2. Attīstības aktivitāte šo noteikumu izpratnē ir aktivitāte, kas ir saistīta ar vienas informācijas sistēmas un tās darbībai nepieciešamo informācijas un komunikācijas tehnoloģisko resursu un pakalpojumu attīstību vai informācijas sistēmas likvidēšanu.
	Iebildums
Nav ņemts vērā iepriekš sniegtais resora iebildums par 2. punktu "2. Attīstības aktivitāte šo noteikumu izpratnē ir aktivitāte, kas ir saistīta ar vienas informācijas sistēmas un tās darbībai nepieciešamo informācijas un komunikācijas tehnoloģisko resursu un pakalpojumu attīstību vai informācijas sistēmas likvidēšanu."

Iebilstam pret noteikumos definētās kārtības piemērošanu visām informācijas sistēmu izmaiņām bez jebkādiem kritērijiem (gan jaunu sistēmu ieviešanu, gan jebkādu izmaiņu pārvaldību esošo sistēmu attīstības procesā), nesniedzot vērtējumu prasību un izmaksu samērīgumam pret ieguvumiem. Noteikumu sākotnējās redakcijās noteikumu prasības bija paredzēts attiecināt uz konkrētu sistēmu un izmaiņu loku - Eiropas Savienības politiku instrumentu un pārējās ārvalstu finanšu palīdzības jaunveidojamu vai esošu informācijas sistēmu,  kā arī valsts budžeta finansētu jaunveidojamu valsts informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības projektu aktivitātēm, kas ir saprotams, jo šāda veida aktivitātes nereti ietekmē ne tikai vienas iestādes darbu, kā arī parasti tiek realizētas izmantojot projektu pārvaldības principus, plānojot nepieciešamos cilvēku un laika resursus uz visu projekta izpildes laiku. Turpretī IS izmaiņu pārvaldības process ir nepārtraukts process visā IS dzīves cikla laikā, veicamās izmaiņas ir ļoti dažādu apjomu un prioritāšu, kas dinamiski mainās atkarībā no dažādiem apstākļiem, piem., ekonomiskajiem procesiem valstī un pasaulē, radot vajadzību pārorganizēt ikdienas procesus, ieviest jaunas iespējas, kas nereti pat var nebūt pārāk resursietilpīgas izstrādes ziņā, bet, palielinoties administratīvajam saskaņošanas procesam, kopumā var ievērojami palēnināties.
Izmaiņu pārvaldības process katrā iestādē tiek organizēts atbilstoši iestādes vajadzībām, piem., Valsts kasē tiek izmantots atsevišķs pieteikumu pārvaldības rīks, kurā tiek organizētas visas saskaņošanas plūsmas, pats izstrādes process ar izstrādātājiem, kā arī testēšana un nodošana produkcijā. Ņemot vērā, ka visa izmaiņu pieprasījumu informācija detalizēti tiek uzkrātā iestādē, tad, ja tiešām visi izmaiņu pieprasījumi būtu reģistrējami VIRSIS, kaut vienkāršotā kārtībā, tas nedrīkst būt manuāls process un VIRSIS jānodrošina automatizēta datu apmaiņa, lai iestādei nebūtu paralēli jāstrādā savos reģistros un VIRSIS.

Valsts ieņēmumu dienestā 2022.gadā tika reģistrēti 8269 pieteikumi, no kuriem 2279 bija informācijas sistēmu izmaiņu pieprasījumi, kā arī 1429 lietotājstāsti jaunas funkcionalitātes izstrādei. Līdz ar to šāda skaita izmaiņu saskaņošana prasītu ievērojamu laiku un ievērojamus administratīvos resursus, kā arī būtu būtiska ietekme uz izmaiņu procesa operativitāti.
 
Piedāvātā redakcija
Atjaunot noteikumu 2.redakcijā ietverto punktu, kas tika dzēsts no noteikumu redakcijas sākot ar to 3.redakciju: "Noteikumos ietvertās prasības attiecas uz Eiropas Savienības politiku instrumentu un pārējās ārvalstu finanšu palīdzības jaunveidojamu vai esošu informācijas sistēmu,  kā arī valsts budžeta finansētu jaunveidojamu valsts informācijas sistēmu un to darbībai nepieciešamo informācijas un komunikācijas tehnoloģiju (turpmāk – IKT) resursu un pakalpojumu attīstības projektu aktivitātēm (turpmāk – attīstības aktivitātes).".
 
	Ilze Sevele (FM)

	2.
	Noteikumu projekts
21. Attiecībā uz valsts budžeta finansētu jaunveidojamu institūciju informācijas sistēmu, kā arī esošu informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitātēm  šo noteikumu prasības stājas spēkā 2024. gada 1. jūlijā.
	Iebildums
Uzturam iepriekš izteikto iebildumu pret noteikumos definētās kārtības piemērošanu visām informācijas sistēmu izmaiņām bez jebkādiem kritērijiem (gan jaunu sistēmu ieviešanu, gan jebkādu izmaiņu pārvaldību esošo sistēmu attīstības procesā). Iebilduma pamatojumu skatīt pie iepriekšējām redakcijām.

Tā kā Valsts kases iebildumi tika noraidīti, pamatojot, ka līdz 2024.gada 1.jūlijam paredzēts izstrādāt izmaiņas VIRSIS un veikt grozījumus, nosakot vienkāršotu institūcijas informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtību, tad, pamatojoties uz to, Valsts kase izsaka iebildumu, ka prasību stāšanās spēkā termiņš nav sasaistīts ar VIRSIS izmaiņām un MK grozījumiem, kas paredzētu vienkāršoto kārtību.  

Ja līdz 2024.gada 1.jūlijam nebūs veiktas izmaiņas VIRSIS un veikti grozījumi, nosakot vienkāršoto kārtību, tad šajā datumā stāsies spēkā šobrīd noteiktā kārtība, kas nozīmē, ka iestāsies jau vairākkārt aprakstītā situācija – uzturēšanas izmaiņu saskaņošana prasītu ievērojamu laiku un administratīvu resursu, un, lai nodrošinātu noteikumu esošajā redakcijā noteiktās kārtības ievērošanu un mazinātu tās radītā papildu administratīvā sloga negatīvo ietekmi uz izmaiņu procesa operatīvu un kvalitatīvu norisi, noteikti būtu nepieciešami papildu cilvēkresursi.
Piedāvātā redakcija
Šis noteikumu punkts stājas spēkā ar brīdi, kad MK noteikumos veikti anotācijā norādītie grozījumi, kas nosaka vienkāršotu procesu, to digitalizējot, kā arī cita starpā nosakot arī gadījumus, kad VARAM iesaiste attīstības aktivitātes saskaņošanas procesā nav obligāti nepieciešama, tā vietā piemērojot informēšanas (reģistrējot sistēmā VIRSIS) un procesa uzraudzības pieeju, VARAM automātiski saņemot informāciju par attīstības aktivitātēm un to saskaņojumiem no sistēmas VIRSIS.

22. Šo noteikumu 3. punktā minētā kārtība stājas spēkā 2024. gada 1. jūlijā.
	Iebildums
Nav ņemts vērā iepriekš sniegtais resora iebildums par 22. punktu "22. Šo noteikumu 3. punktā minētā kārtība stājas spēkā 2024. gada 1. jūlijā."

Izmaiņu pārvaldības process katrā iestādē tiek organizēts atbilstoši iestādes vajadzībām, piem., Valsts kasē tiek izmantots atsevišķs pieteikumu pārvaldības rīks, kurā tiek organizētas visas saskaņošanas plūsmas, pats izstrādes process ar izstrādātājiem, kā arī testēšana un nodošana produkcijā. Ņemot vērā, ka visa izmaiņu pieprasījumu informācija detalizēti tiek uzkrātā iestādē, tad, ja tiešām visi izmaiņu pieprasījumi būtu reģistrējami VIRSIS, kaut vienkāršotā kārtībā, tas nedrīkst būt manuāls process un VIRSIS jānodrošina automatizēta datu apmaiņa, lai iestādei nebūtu paralēli jāstrādā savos reģistros un VIRSIS.
 
Piedāvātā redakcija
Šo noteikumu 3. punktā minētā kārtība stājas spēkā ar brīdi, kad VIRSIS ir nodrošināta automatizēta datu apmaiņa ar iestāžu reģistriem.

	4.
	Noteikumu projekts
 Informācijas sistēmu un to darbībai nepieciešamo informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtība
	Priekšlikums
Atkārtoti lūdzam izvērtēt iespēju visām attīstības aktivitātēm piemērot vienādu informācijas un komunikācijas tehnoloģiju resursu un pakalpojumu attīstības aktivitāšu un likvidēšanas uzraudzības kārtību neatkarīgi no to finansējuma avota.
 
Piedāvātā redakcija
-

